CELEX: 62011TB0607(01)
Language: lt
Date: 2013-03-07 00:00:00
Title: Byla T-607/11: 2013 m. kovo 7 d. Bendrojo Teismo nutartis byloje Henkel ir Henkel France prieš Komisiją (Ieškinys dėl panaikinimo — Prancūzijos konkurencijos tarnybos prašymas nacionalinės procedūros, susijusios su ploviklių sektoriumi Prancūzijoje, tikslais pateikti tam tikrus dokumentus, kurie yra Komisijos byloje, susijusioje su konkurencijos procedūra dėl ploviklių gamintojų Europos rinka — Naudojimas nacionalinės procedūros, susijusios su skalbimo miltelių rinka Prancūzijoje, tikslais — Suinteresuotumo pareikšti ieškinį teisme išnykimas — Nereikalingumas priimti sprendimą — Nepriimtinumas)

4.5.2013   
            
            
               LT
            
            
               Europos Sąjungos oficialusis leidinys
            
            
               C 129/20
            
         2013 m. kovo 7 d. Bendrojo Teismo nutartis byloje Henkel ir Henkel France prieš Komisiją
   
   (Byla T-607/11) (1)
   
   (Ieškinys dėl panaikinimo - Prancūzijos konkurencijos tarnybos prašymas nacionalinės procedūros, susijusios su ploviklių sektoriumi Prancūzijoje, tikslais pateikti tam tikrus dokumentus, kurie yra Komisijos byloje, susijusioje su konkurencijos procedūra dėl ploviklių gamintojų Europos rinka - Naudojimas nacionalinės procedūros, susijusios su skalbimo miltelių rinka Prancūzijoje, tikslais - Suinteresuotumo pareikšti ieškinį teisme išnykimas - Nereikalingumas priimti sprendimą - Nepriimtinumas)
   2013/C 129/40
   Proceso kalba: anglų
   
      Šalys
   
   
      Ieškovės: Henkel AG & Co. KGaA (Diuseldorfas, Vokietija) ir Henkel France (Bulonė-Bijankūras, Prancūzija), atstovaujamos advokatų R. Polley, T. Kuhn, F. Brunet ir É. Paroche
   
      Atsakovė: Europos Komisija, atstovaujama N. Khan ir P. J. Van Nuffel
   
      Ieškovių pusėje į bylą įstojusi šalis: Danijos Karalystė, atstovaujama C. Vang
   
      Dalykas
   
   Viena vertus, prašymas panaikinti tariamai Komisijos 2011 m. rugsėjo 30 d. laišku pateiktą sprendimą (byla COMP/39.579 — vartotojams skirti plovikliai — ir nacionalinė procedūra 09/0007 F), kuriuo buvo atmestas Prancūzijos konkurencijos tarnybos prašymas nacionalinės procedūros 09/0007 F, susijusios su ploviklių sektoriumi Prancūzijoje, tikslais pateikti tam tikrus dokumentus, kurie yra Komisijos byloje COMP/39.579, ir kita vertus, prašymas, kad Bendrasis Teismas nurodytų Komisijai leisti ieškovėms remtis nagrinėjamais dokumentais Konkurencijos tarnybos procedūroje ir imtis visų kitų tinkamų priemonių.
   
      Rezoliucinė dalis
   
   
               1.
            
            
               Nereikia nuspręsti dėl ieškinio byloje pirmojo reikalavimo, kuriuo prašoma panaikinti tariamai Komisijos 2011 m. rugsėjo 30 d. laišku pateiktą sprendimą, susijusį su Prancūzijos konkurencijos tarnyba.
            
         
               2.
            
            
               Atmesti likusią ieškinio dalį.
            
         
               3.
            
            
               Nereikia nuspręsti dėl Unilever PLC ir Unilever NV prašymo įstoti į bylą.
            
         
               4.
            
            
               Ieškovės Henkel AG & Co. KGaA ir Henkel France padengia savo ir Komisijos bylinėjimosi išlaidas, taip pat ir tas, kurios susijusios su laikinųjų apsaugos priemonių taikymo procedūra byloje T-607/11 R. Danijos Karalystė padengia savo bylinėjimosi išlaidas.
            
         
      (1)  OL C 25, 2012 1 28.